CELEX: 32006R0640
Language: mt
Date: 2006-04-10 00:00:00
Title: 640/2006/KE: Regolament tal-Kunsill (KE) Nru 640/2006 ta' l- 10 ta’ April 2006 li jirrevoka r-Regolamenti (KEE) Nru 3181/78 u (KEE) Nru 1736/79 dwar is-Sistema Monetarja Ewropea

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               426
            
         REGOLAMENT TAL-KUNSILL (KE) Nru 640/2006
   ta' l-10 ta’ April 2006
   li jirrevoka r-Regolamenti (KEE) Nru 3181/78 u (KEE) Nru 1736/79 dwar is-Sistema Monetarja Ewropea
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Wara li kkunsidra l-Opinjoni tal-Bank Ċentrali Ewropew (2),
   Billi:
   
               (1)
            
            
               Ir-Regolament tal-Kunsill (KEE) Nru 3181/78 tat-18 ta' Diċembru 1978 dwar is-sistema monetarja Ewropea (3) jagħti lill-Fond Ewropew ta' Kooperazzjoni Monetarja (EMCF) is-setgħa li jirċievi riżervi mill-Istati Membri u li joħroġ ECUs. Il-kompiti ta' l-EMCF ttieħdu f'idejn l-Istitut Monetarju Ewropew u l-EMCF ġie xolt. Sussegwentement dawk il-kompiti ttieħdu f'idejn il-Bank Ċentrali Ewropew. Għaldaqstant, dak ir-Regolament m'għadux rilevanti u għandu jiġi revokat.
            
         
               (2)
            
            
               Ir-Regolament tal-Kunsill (KEE) Nru 1736/79 tat-3 Awwissu 1979 dwar sussidji fuq l-interessi għal ċertu self mogħti taħt is-sistema monetarja Ewropea (4) jipprevedi li matul perijodu ta' ħames snin mid-data ta' applikazzjoni tiegħu l-Komunità tista' tagħti sussidji fuq l-interessi għal ċerti tipi ta' self (self mill-Bank Ewropew ta' l-Investiment (BEI) għall-finanzjament ta' l-investimenti fl-Istati Membri inqas sinjuri, inter alia fl-infrastruttura). Dan il-perijodu ta' ħames snin, li ma ġiex estiż, skada fl-1984. Barra minn hekk, skond l-Artikolu 1 ta' dak ir-Regolament, Stat Membru kellu jipparteċipa fil-mekkaniżmu tas-sistema monetarja Ewropea sabiex jibbenefika mis-sussidji. Din il-kondizzjoni tissuġġerixxi wkoll li dak ir-Regolament m'għadux applikabbli. Dak is-self mogħti mill-BEI li bbenefika mis-sussidji, sa dak iż-żmien tħallas. Għaldaqstant, dak ir-Regolament m'għadux rilevanti u għandu jiġi revokat,
            
         ADOTTA DAN IR-REGOLAMENT:
   Artikolu 1
   Ir-Regolamenti (KEE) Nru 3181/78 u (KEE) Nru 1736/79 huma b'dan revokati.
   Artikolu 2
   Dan ir-Regolament għandu jidħol fis-seħħ fl-għoxrin jum wara li jiġi ppubblikat f’Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, 10 ta’ April 2006.
      
         
            Għall-Kunsill
         
         
            Il-President
         
         U. PLASSNIK
      
   
   
      (1)  Opinjoni mogħtija fl-14 ta' Frar 2006 (għada mhix ippubblikata fil-Ġurnal Uffiċjali).
   
      (2)  ĠU C 49, 28.2.2006, p. 35.
   
      (3)  ĠU L 379, 30.12.1978, p. 2. Regolament kif emendat l-aħħar bir-Regolament (KEE) Nru 3066/85 (ĠU L 290, 1.11.1985, p. 95).
   
      (4)  ĠU L 200, 8.8.1979, p. 1. Regolament kif emendat l-aħħar bir-Regolament (KEE) Nru 2790/82 (ĠU L 295, 21.10.1982, p. 2).